b'\n_START_ARTICLE_\nOgnjen Amid\xc5\xbei\xc4\x87\n_START_PARAGRAPH_\nOgnjen Amid\xc5\xbei\xc4\x87 (\xc5\xa0abac, 17. lipnja 1975. - ) je srpski glazbenik, televizijski voditelj i zabavlja\xc4\x8d._NEWLINE_Njegov otac Zoran tako\xc4\x91er je bio televizijski novinar. Poginuo je tijekom izvje\xc5\xa1tavanja za vrijeme Domovinskog rata u Republici Hrvatskoj. Nakon o\xc4\x8deve smrti Ognjen po\xc4\x8dinje raditi na TV \xc5\xa0abac gdje je vodio glazbenu emisiju Vi-D\xc5\xbeej 015._NEWLINE_Nakon toga radi na radio postaji Beograd 202, a potom i na RTS-u (emisija Gara\xc5\xbea).  2001. godine prelazi na televiziju Pink. Gosti su mu dolazili u krevet, a on je emisiju vodio u pid\xc5\xbeami. Kasnije je tu ideju pro\xc5\xa1irio i na ostale Pinkove pridru\xc5\xbene stanice u Bosni i Hercegovini i Crnoj Gori, koje su poput nekada\xc5\xa1nje JRT zajedno realizirale emisiju Balkan net.\n_START_SECTION_\nFlamingosi\n_START_PARAGRAPH_\n2005. s Crnogorcem Marinkom Mad\xc5\xbegaljem osniva grupu Flamingosi. 2006. godine, Flamingosi s pjesmom "Crazy summer dance" bivaju progla\xc5\xa1eni pobjednicima "Beovizije", srpsko-crnogorskog izbora za pjesmu Eurovizije, unato\xc4\x8d odluci \xc5\xbeirija da po drugu godinu za redom po\xc5\xa1alju crnogorski boy band No name. Ve\xc4\x87 oku\xc5\xa1anom metodom, crnogorski \xc4\x8dlanovi \xc5\xbeirija nisu dodijeljivali srpskim skladbama bodove, kao \xc5\xa1to su to \xc4\x8dinili srpski \xc4\x8dlanovi, pa su pobjedu odnijeli Crnogorci, na gnu\xc5\xa1no negodovanje prisutne publike. RTS je kasnije donio odluku ne poslati nikoga na finalno natjecanje._NEWLINE_Flamingosi su na Pinku su imali emisiju \xc4\x86ao Darvine.\n_START_SECTION_\nTrenutni angan\xc5\xbeman\n_START_PARAGRAPH_\nVoditelj je emisije Amid\xc5\xbei \xc5\xa1ou zajedno s Oskarom, Ognjenovim alter egom, te reality showa "Farma".'